proxectonos/corpus_dominio_legal_administrativo_tmp huggingface dataset:
10/02/2015 | Administración LocalMunicipal
Arzúa
Padrón de taxa de auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao primeiro bimestre de facturación do ano 2015, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro bimestre do 2015 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 30 de xaneiro de 2015 Asdo. José Luis García López Alcalde-presidente do Concello de Arzúa
10/02/2015 | Administración LocalMunicipal
Oroso
Anuncio de aprobación definitiva de RPT do Concello de Oroso

Finalizado o prazo de exposición ao público do acordo de aprobación inicial da modificación da Relación de postos de traballo e organigrama do Concello de Oroso (A Coruña), adoptado polo Pleno da Corporación en sesión celebrada o 26 de decembro de 2014, sen que se presentase alegación ou reclamación algunha e de conformidade co establecido no artigo 169 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto no artigo 169 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e dos artigos 126 e 127 do Real decreto 781/1986, publícase a Relación de postos de traballo no Boletín Oficial da Provincia. De conformidade co establecido no artigo 171 do R. D. Lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. Abreviaturas empregadas: Vac: Non: O posto atópase cuberto con carácter definitivo Si: O posto atópase vacante ou cuberto temporalmente Tipo: L: Posto reservado a persoal laboral F/S: Posto singularizado reservado a funcionarios F/N: Posto non singularizado reservado a funcionarios. Corpo/Escala ou Categoría: A. X.: Escala de Administración xeral A. E: Escala de Administración especial H. E: Escalas de habilitación Sen determinar: No caso do persoal laboral non figura ningunha referencia na medida en que o Convenio Colectivo de o non prevé nada ao respecto Forma de provisión: C: concurso L: libre designación No caso do persoal laboral aparece en branco na medida en que o Convenio Colectivo non prové nada ao respecto Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a nacionais españois. Titulación e formación específica: LCPL: A requirida pola lexislación galega sobre policías locais, así como a xeral da normativa sobre forzas e corpos de seguridade. Adscricción a Administracións Públicas: A. L: Posto reservado a funcionarios propios da administración local H. N.: Posto reservado a funcionarios con habilitación de carácter nacional. Oroso, 3 de febreiro de 2014 O alcalde Manuel Mirás Franqueira
10/02/2015 | Administración LocalMunicipal
Ponteceso
Intervención - Tesouraría
Edicto aprobación definitiva orzamento 2015

O Pleno do Concello de Ponteceso aprobou incialmente o Orzamento Municipal para o exercicio económico de 2015 por acordo adoptado en sesión do vinte e nove de decembro de dous mil catorce. Estivo exposto ao público mediante edicto inserido no BOP núm.9 de 15.01.2015 durante un prazo de 15 días hábiles sen que se presentasen reclamacións polo que se entende definitivamente aprobado. Dando cumprimento ao que dispoñen os artigos 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 20.3 do RD 500/1990, de 20 de abril, faise público o Orzamento Xeral do Concello de Ponteceso para o exercicio 2015 o cal ascende no estado de gastos a 4.050.174,40 € e no estado de ingresos a 4.720.173,80€. O orzamento elaborouse cun superávit inicial de 669.999,40 euros (que é igual ao remante negativo de tesouraría que reflicte a liquidación do exercicio 2013) en vitude do disposto no artigo 193.3 do Real decreto lexislativo 2/2004 que aproba o texto refundido da lei reguladora das facendas locais A cada un dos capítulos asígnanselle as cantidades seguintes: Na citada sesión tamén se acordou aprobar o cadro de persoal funcionario e laboral para 2015 a cal é a que se indica a seguir: EBEP: Lei 7/2007, de 12 de abril do Estatuto Básico do Empregado Público O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado poderá interpoñer directamente recurso cotencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación definitiva. Ponteceso, 3 de febreiro de 2015 O ALCALDE Asdo.- José Luis Fondo Aguiar
10/02/2015 | Administración LocalMunicipal
Noia
Secretaría
Edicto de aprobación inicial do Regulamento Orgánico

Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 30 de xaneiro de 2015, aprobou inicialmente a modificación do Regulamento orgánico do Concello de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 2 de febreiro de 2015. O alcalde, Asdo.- Rafael García Guerrero.
10/02/2015 | Administración LocalMunicipal
Ferrol
Urbanismo
Notificación a dona Natividad Cadahía de expediente RL 23/14 Vilabuíde, polígono 23, parcela 384

EDICTO Notificación a dona NATIVIDAD ÁLVAREZ CADAHÍA de expediente RL 23/14 VILABUÍDE, POLÍGONO 23, PARCELA 384. Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 23.11.2014 que incoa o expediente de reposición á legalidade RL 23/14, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.–Iniciar o oportuno procedemento de reposición á legalidade a que fai referencia o artigo 210 da Lei 9/2002, do 30 de decembro, de ordenación urbanística e protección do medio rural de Galicia e demais normativa concordante de aplicación a don Fernando Leira García, en calidade de propietario, polas obras que executou no lugar de A Ponte, Vilabuíde sen contar coa preceptiva licenza municipal ou comunicación previa e non legalizables, consistentes na construción dunha canceira e anllar e outras legalizables consistentes nas obras de peche da finca, concedéndolle un prazo de audiencia de 15 días para que achegue a documentación que estime conveniente e formule as alegacións que crea oportunas. SEGUNDO.–Solicitar ao Rexistro da Propiedade a práctica da anotación preventiva que proceda respecto á incoación do presente expediente de reposición á legalidade RL 23/14 sito no lugar da Ponte, Vilabuíde. TERCEIRO.–Dar conta á Axencia de Protección da Legalidade Urbanística”. O acordo de incoación é un acto administrativo de trámite, non decisorio, non é impugnable polo que non cabe contra el recurso ningún, sen prexuízo de impugnar no seu día a decisión que lle poña fin se é contraria aos seus dereitos. Ferrol, 23 de xaneiro de 2015. O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
10/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.47160. Vivenda unifamiliar. Concello de Coiros

Ghenadie Cherrib Patoi, solicita de Augas de Galicia por atoparse nas marxes do río Fervenzas, a autorización de obras, na parcela 2069904NH7826N0001OL, no lugar de Recebes, parroquia de Santa María de Ois (Santa María), Concello de Coirós (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47160. As obras solicitadas consisten na construción dunha vivenda unifamiliar de Planta soto, baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coirós ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de xaneiro de 2015 O xefe do servizo territorial Néstor Rodríguez Arias
10/02/2015 | Administración LocalMunicipal
Boqueixón
Publicación de padróns de abastecemento e saneamento 4 trimestre ano 2014

Configurado pola empresa concesionaria do servizo de subministración domiciliaria de auga potable, saneamento e depuración de augas residuais o Padrón das taxas polos servizos de subministración de auga e conservación de contadores, saneamento e depuración de augas residuais e canon da auga correspondente ao 4º trimestre de 2014, o citado Padrón estará a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 9:00 a 14:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L. abertas ao público de 9,00 a 13,30 horas, os luns e xoves, en período voluntario ate ó vindeiro 31 de marzo de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Boqueixón, 3 de febreiro de 2015 O alcalde Jesús Sanjuás Mera
25/02/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación do servizo de teleasistencia domiciliaria da Deputación da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.08382.2. Obxecto do contrato: SERVIZO DE TELEASISTENCIA DOMICILIARIA DA DEPUTACIÓN DA CORUÑA.3. Prazo de execución: un ano a partir da data de formalización do contrato en documento administrativo, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de adxudicación.5. Presuposto: 394.245,00 € (IVE incluído). 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo de quince días naturais, contados dende o seguinte ao da publicación do anuncio de licitación no BOP, no horario de atención ao público do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dicoruna.es 981 080 314.11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 20 de febreiro de 2015. O PRESIDENTE O SECRETARIO Diego Calvo Pouso José Luis Almau Supervía
25/02/2015 | Administración LocalMunicipal
Coristanco
Aprobación inicial do expediente de modificación da base 24.2 das bases de execución do orzamento 2014 prorrogado para o 2015

O Pleno do Concello de Coristanco en sesión extraordinaria de data 16 de febreiro de 2015 aprobou inicialmente o expediente de modificación da Base 24.2ª das bases de execución do orzamento de 2014, prorrogado para 2015. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 15 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 16 de febreiro de 2015 O alcalde Antonio Pensado Plágaro
25/02/2015 | Administración LocalMunicipal
Santiago de Compostela
Servizo de Contratación
Apertura dun novo prazo de presentación de ofertas para a licitación “Repavimentación da Avda. de Vilagarcía entre Rosalía de Castro e Romero Donallo (obras incluídas no Plan DTC93: unha Deputación para todos os concellos)”. CON/66/2014

ANUNCIO DE APERTURA DUN NOVO PRAZO PRESENTACIÓN OFERTAS Con data 6 de febreiro de 2015, a Xunta de Goberno da cidade de Santiago de Compostela acordou retrotraer as actuacións do procedemento de contratación das obras “Repavimentación da Avda. de Vilagarcía entre Rosalía de Castro e Romero Donallo (obras incluídas no Plan DTC 93: UNHA DEPUTACION PARA TODOS OS CONCELLOS)” ao momento anterior ao tramite público de presentación de ofertas, remitindo de novo o anuncio público da convocatoria e mantendo a declaración de urxencia acordada inicialmente. E polo que se procede de novo a realizar o anuncio da seguinte licitación: ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: repavimentación da Avda. de Vilagarcía entre Rosalía de Castro e Romero Donallo (obras incluídas no Plan DTC 93: UNHA DEPUTACION PARA TODOS OS CONCELLOS). REFERENCIA DO EXPEDIENTE: CON/66/2014. TIPO DE LICITACIÓN: 410.523,56 euros. PRAZO DE EXECUCIÓN: establécese un prazo de execución de oito meses. ADXUDICACIÓN: procedemento aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 13 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non procede. DOCUMENTACIÓN: Copy Nino. R/ Feáns, n.º 19. Tlfno.981-58.89.38. INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN. –ÚNICO CRITERIO DE VALORACIÓN: FACTOR PRECIO. GARANTÍA DEFINITIVA: 5% do importe de adxudicación. APERTURA DE PLICAS: a apertura dos sobres que conteñen os diferentes criterios de adxudicación a valorar nesta licitación, terán lugar en acto público, no lugar, día e hora que se indique no anuncio previo no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario Santiago de Compostela, 13 de febreiro de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA - ÁREA DE CONTRATACIÓN Asdo.: Manuel Martínez Varela
25/02/2015 | Administración LocalMunicipal
Cee
Licitación obra adecuación de oficinas na entreplanta 2.ª da Casa da Cultura de Cee

O Concello de Cee saca a licitación a obra “ADECUACIÓN DE OFICINAS NA ENTREPLANTAA 2ª DA CASA DA CULTURA DE CEE”. OBXECTO DO CONTRATO: licitación do contrato para a realización da obra ADECUACIÓN DE OFICINAS NA ENTREPLANTA 2ª DA CASA DA CULTURA DE CEE. FORMA E PROCEDEMENTO DE ADXUDICACIÓN: Procedemento aberto con multiplicidade de criterios de valoración. TRAMITACIÓN Urxente. ORZAMENTO: 27,284,25 € (IVE engadido). FINANCIAMENTO: 100% Deputación Provincial da Coruña.- Convenio 259/2014. PRAZO PRESENTACIÓN PROPOSICIÓNS: trece días naturais contados a partir do seguinte ao da publicación do anuncio no BOP e no Perfil do Contratante. LUGAR DE PRESENTACIÓN DE PROPOSICIÓNS: No concello de Cee, de luns a venres en horario de 09:00 horas a 13,30 horas ou por calquer medio dos indicados no artigo 38.4 da Lei 30/1992 de 26 de novembro, debendo anunciar ao Órgano de Contratación a remisión da oferta mediante fax ou telegrama no mesmo día. MÁIS INFORMACIÓN E CONSULTA DE PREGOS: Concello de Cee, en horario de 09:00 a 13,30 horas e no perfil do contratante. (www.concellocee.es). Telefono.981745100. FAX: 981 746 757 Cee, 18 de febreiro de 2015 A alcaldesa Zaira Rodríguez Pérez
25/02/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de atención de visitantes no Mosteiro de Caaveiro

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) Número de expediente: PCO.001.2015.00102 2. Obxecto do contrato: SERVIZOS DE ATENCIÓN DE VISITANTES NO MOSTEIRO DE CAAVEIRO 3. Prazo de execución: Do 27 de marzo de 2015 ou dende a data de formalización do contrato en documento administrativo, se fose posterior, ate o 27 de decembro de 2015, con arreglo ao calendario de execución que figura no prego de prescripcións técnicas. A) Tramitación: ordinaria B) Procedemento: aberto con multiplicidade de criterios de adxudicación 5. Presuposto: 26.649,00 € (IVE incluido) 6. Garantía provisional: non se esixe.7. Garantía definitiva: 5% do prezo de adxudicación IVE excluido 8. Requisitos específicos do contratista: Ver cláusulas 7 e 10 do Prego. A) Lugar de presentación das ofertas: Rexistro xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo de quince días naturais contados dende o seguinte ao da publicación do anuncio de licitación no BOP, no horario de atención ao público do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no Anexo nº 4 do prego de cláusulas administrativas. C) MOSTRAS: non se esixen. VARIANTES: non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 20 de febreiro de 2015 O PRESIDENTE, O SECRETARIO, Diego Calvo Pouso José Luis Almau Supervía
25/02/2015 | Administración LocalMunicipal
Ferrol
Recursos Humanos
Anuncio modificación bases específicas reguladoras do proceso selectivo para a cobertura, en propiedade de catorce prazas de administrativos/as de Administración Xeral, quenda de promoción interna

O día 13/02/2015 o concelleiro de Economía, Facenda e Recursos Humanos adoptou unha resolución consistente en modificar a última alínea da base terceira das específicas reguladoras da convocatoria para a provisión, en propiedade, de catorce prazas de administrativos/as de Administración Xeral, en quenda de promoción interna, (BOP núm.25 do 06/02/2015) que queda redactada do seguinte xeito: Estar en posesión do título de Bacharel ou equivalente en base ao establecido no artigo 76 do EBEP ou contar cunha antigüidade de dez anos nun Corpo ou Escala do grupo C2 (antigo D), ou de cinco anos e a superación dun curso específico de formación ao que se accederá por criterios obxectivos. O que se fai público para xeral coñecemento. Ferrol, 16 de febreiro de 2015 O alcalde José Manuel Rey Varela
25/02/2015 | Administración LocalMunicipal
Fene
Servizos Económicos e Tributarios
Anuncio cobranza padróns fiscais decembro 2014: axuda no fogar a través da lei de dependencia e programa básico de axuda no fogar

Por Resolución da Alcaldía núm.130/2015, de 03/02/2015, aprobáronse os padróns fiscais correspondentes ao mes de decembro do exercicio 2014 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 09/02/2015 e ata o 09/04/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 4 de febreiro de 2015 O alcalde, Asdo. Gumersindo P Galego Feal
25/02/2015 | Administración LocalMancomunidades
Mancomunidade de Concellos da Comarca de Ferrol
Notificación a Salvador Beltrán Moreno, propietario do can con número de microchip 981098104099303, que foi recollido o día 06 de febreiro polo servizo de recollida do Refuxio de Mougá cando circulaba libremente pola vía pública no Concello de Ares

Por medio do presente anuncio, notificase á BOUBACAR SERAPIO DIAZ DE MERA, propietario do can con número de microchip 981098104099303, que foi recollido o día 06 de febreiro polo servizo de recollida do Refuxio de Mougá cando circulaba libremente pola vía pública na parroquia de Cervás, concello de Ares, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalo, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que o propietario compareza, o animal entenderanse abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.5 da Lei 30/1992 de Réxime Xurídico das Administracións Públicas e Procedemento Administrativo Común, se practica notificación edictal. Ferrol, 16 de febreiro do 2015, O presidente da Mancomunidade de Concellos da Comarca de Ferrol, Jose Manuel Rey Varela.
25/02/2015 | Administración LocalMunicipal
Ferrol
Facenda e Patrimonio
Edito reclamación danos Marcelino López Soler

Remítese notificación da resolución do concelleiro delegado de Economía, Facenda e Recuros Humanos a D./Dª. Marcelino López Soler referente á petición de valoración económica dos danos do expediente de reclamación de danos sufridos consecuencia do mal funcionamento dun servizo público, sen que resultara posible a súa notificación no domicilio do/da interesado/a, polo que –nos termos do art.59.4 da Lei 30/92, de réxime xurídico das Administracións Públicas e do procedemento administrativo común- procede a súa notificación mediante edito. A dita resolución di textualmente: ” D./DªMatilde Mercedes Matilde Francisca Cla Mian con DNI XXXXXXXXX presentou no Rexistro Xeral deste Concello con data de 15 de abril de 2014 unha instancia na que solicita a indemnización dos danos producidos no seu pantalón por sentarse nun banco recén pintado sen sinalización de “recén pintado” no parque Raíña Sofía o día 9 de abril de 2014. Na instancia presentada non se recollen elementos esenciais para a tramitación da súa reclamación polo que se lle solicita que achegue a información que se relaciona a continuación: Valoración económica dos danos No caso de transcorridos dez días da notificación do presente oficio sen que achegue TODA A DOCUMENTACIÓN interesada teraselle por desistido da súa petición e arquivarase por resolución segundo o disposto na Lei 30/1992 (Art.71.) de réxime xurídico das Administracións Públicas e do procedemento administrativo común.” Ferrol, 17 de febreiro de 2015 O concelleiro de Economía, Facenda e Recursos Humanos Asdo. Alejandro Langtry Caínzos
25/02/2015 | Administración LocalMunicipal
Carballo
Requirimento de limpeza de soar (Ord.148/2012)

O axente da Policía Local número 059024 do Concello de Carballo elaborou en data 18/07/2012 un informe referente ao estado da parcela situada na rúa Pereiras, de Carballo, identificada catastralmente como 15019A048001050000IF (superficie de 15839 m 2 ). O Concello de Carballo intentou, sen éxito, en reiteradas ocasións, notificar ás persoas titulares da parcela. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro.- Requirir, á/s persoa/s titular/es, a limpeza do soar da súa propiedade situado na rúa Pereiras, de Carballo, identificado catastralmente como 15019A048001050000IF (superficie de 15839 m2) por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo.- Conceder un prazo de vinte (20) días para que proceda á limpeza da parcela, contados a partir do seguinte ao da publicación deste anuncio no Boletín Oficial da Provincia. Terceiro.- Transcorrido o prazo concedido sen que a persoa obrigada executase as medidas mencionadas, procederase polo Concello á execución subsidiaria ou á execución forzosa, mediante a imposición de multas coercitivas cun importe que oscilará entre os 300 € e os 3.000 €. Carballo, 17 de febreiro de 2015 O alcalde Evencio Ferrero Rodríguez
25/02/2015 | Administración LocalMunicipal
Coirós
Padrón taxa augas 4.º trimestre 2014

Mediante acordo da Xunta de Goberno Local de data 27 de xaneiro de 2015, aprobouse o padrón da taxa municipal de abastecemento e saneamento de auga, do cuarto trimestre de 2014. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de editos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e de anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 10 de febreiro de 2015 O ALCALDE Asdo.: Francisco Quintela Requeijo
25/02/2015 | Administración LocalMunicipal
Boiro
Baixas caducidade padrón habitantes

Mediante Resolución da Alcaldía de data 4 de decembro, acordouse a declaración de caducidade e a baixa no Padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985 do 2 de abril, reguladora das bases do réxime local Resultando imposible o intento de notificación persoal, publícase este anuncio para dar por notificadas as resolucións ás persoas indicadas. Boiro, 10 de febreiro de 2015 O alcalde, Asdo. Juan José Dieste Ortigueira.
25/02/2015 | Administración LocalMunicipal
Toques
Edicto de adhesión ao Punto xeral de entrada de facturas electrónicas do estado (FACe)

Por Acordo da Xunta de Goberno de data 18 de decembro de 2014, o Concello de Toques procedeu a súa adhesión ao “Punto General de entrada de facturas electrónicas del estado (FACE)”, de conformidade co artigo 6 da Lei 25/2013, de 27 de decembro, de impulso da factura electrónica e creación do rexistro contable de facturas do Sector Público así como ao establecemento dos códigos DIR 3 da Entidade, de acordo coa súa estrututa organizativa: - Código da oficina contable: LO1150835 - Código do órgano xestor: LO1150835 - Código da unidade de tramitación: LO1150835 O que se fai público para xeral coñecemento en cumprimento da Disposición adicional 6ª da Lei 25/2003, de 27 de decembro, de impulso da factura electrónica e creación do rexistro contable de facturas do sector público. Toques, 06 de febreiro de 2015. O alcalde, Asdo.: José Antonio Castro Fraga
25/02/2015 | Administración LocalMunicipal
Corcubión
Anuncio de aprobación provisional do orzamento para o exercicio 2015

O Pleno da Corporación, en sesión celebrada o día 16 de febreiro de 2015, aprobou inicialmente o orzamento xeral do Concello de Corcubión para o exercicio 2015, cuxo estado de gastos ascende a 1.231.439,14 € e no estado de ingresos a 1.231.439,14 €, xunto cas Bases de Execución, cadro de persoal e os seus anexos, e documentación complementaria. En cumprimento do disposto no artigo 169 do Real Decreto Lexislativo 2/2004, de 5 de Marzo, polo que se aproba o Texto Refundido da Lei Reguladora de Facendas Locais e, no artigo 20.1 do Real Decreto 500/1990, de 20 de Abril, sometese o expediente a información pública e audiencia os interesados, por prazo de quince días durante os cales poderán os interesados examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, considerarase definitivamente aprobado o orzamento xeral. Corcubión, 17 de febreiro de 2015. O Alcalde-Presidente. Francisco J. Lema Fuentes.
25/02/2015 | Administración LocalMunicipal
Muros
Aprobación do anexo ao padrón fiscal da taxa de venda ambulante no Concello de Muros, ano 2015

Por resolución da Alcaldía de data 17 de febreiro de 2015, aprobouse un anexo ao censo fiscal pola taxa de venda ambulante no concello de Muros, correspondente ao exercicio 2015. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento xeral de recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da xurisdición contenciosa-administrativa. Os pagos realizaranse por trimestres naturais, sendo o prazo para o pago voluntario da débeda o primeiro mes natural de cada trimestre impoñible. No caso de non facer o pago no período regulamentario, aplicarase un recargo de mora do 20%. Na tesouraría municipal das oficinas do Concello (Curro da Praza,1 – Muros) en horario de 10 a 14 horas de luns a venres. Mediante ingreso ou transferencia bancaria en algún dos seguintes números de conta: ABANCA. ES03 2080 5159 7930 4000 0369. BBVA. ES03 0182 4577 7800 0000 0063. En Muros, a 17 de febreiro de 2015. A Alcaldesa, Caridad González Cerviño.
25/02/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dun seguro multirrisco de instalacións solares térmicas e fotovoltaicas

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.08322.2. Obxecto do contrato: SEGURO MULTIRRISCO DE INSTALACIÓNS SOLARES TÉRMICAS E FOTOVOLTAICAS.3. Prazo de execución: dous anos, dende as cero horas do 28 de abril de 2015 até ás vintecatro horas do día 27 de xaneiro de 2017, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto anual: 3.000,00 €. 6. Garantía provisional: non se esixe.7. Garantía definitiva: non se esixe.8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: Non se esixen; VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 11 de febreiro de 2015. O PRESIDENTE O SECRETARIO Diego Calvo Pouso José Luis Almau Supervía
25/02/2015 | Administración LocalMunicipal
A Coruña
Área de Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición pública da matrícula fiscal do imposto de vehiculos de tracción mecánica correspondente ao exercicio 2015

EDICTO MATRÍCULA FISCAL DO IMPOSTO SOBRE VEHÍCULOS DE TRACCIÓN MECÁNICA EXERCICIO 2015 Por Delegación da Xunta de Goberno Local, o concelleiro delegado de Economía e Facenda, con data 23/02/2015, aprobou a matrícula fiscal do imposto sobre vehículos de tracción mecánica correspondente ao exercicio 2015. De conformidade co disposto no artigo 102 da Lei 58/2003, Xeral Tributaria, e artigo 86 da Ordenanza Xeral de Xestión aprobada por este Concello, a matrícula aprobada queda exposta ao público durante o PRAZO DUN MES, contado a partir da publicación, na planta primeira (Departamento de Facenda e Xestión de Tributos) do edificio dos Servizos Económicos do Concello, sito en rúa Franja, núm.20. Durante devandito prazo, os interesados poderán examinala e formular alegacións e presentar, no prazo dun mes seguinte á finalización da exposición pública, os seguintes recursos: a) Con carácter previo e potestativo, o recurso de reposición previsto no art.14 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003, Xeral Tributaria. A Coruña, 23 de febreiro de 2015. O DIRECTOR DA ÁREA DE FACENDA E ADMINISTRACIÓN PÚBLICA Martín González Rodríguez
25/02/2015 | Administración LocalMunicipal
Oza-Cesuras
Aprobación padrón taxa subministración auga 2.º trimestre 2014, ámbito territorial do antigo Concello de Cesuras

ÓRGANO E DATA DE APROBACIÓN: Xunta de Goberno Municipal, sesión do 6 de febreiro de 2015. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 6 de febreiro de 2015. O PRESIDENTE DA COMISIÓN XESTORA, Asdo.- José Pablo González Cacheiro
25/02/2015 | Administración LocalMunicipal
Cambre
Aprobación definitiva do modificado do proxecto de urbanización da unidade de execución n.º 23

ÁREA DE URBANISMO A N U N C I O Aprobación definitiva do modificado do proxecto de urbanización da unidade de execución n.º 23 das normas subsidiarias do planeamento de Cambre sita na Costa da Tapia, O Temple. Mediante resolución núm.136/2015 de data 30 de xaneiro de 2015, o señor alcalde acordou aprobar definitivamente o Modificado do Proxecto de Urbanización da unidade de execución n.º 23 das Normas subsidiarias do planeamento de Cambre, sita na Costa da Tapia, parroquia de O Temple, promovido pola entidade Banco Bilbao Vizcaya Argentaría, S. A. (BBVA) e elaborado polo arquitecto don Hector Carlos Palumbo Lafsahi. O que se fai público de conformidade co establecido no artigo 141.4 do Regulamento de Planeamento. Esta resolución, de conformidade co establecido no artigo 109 da Lei 30/1992, de Réxime Xurídico das Administracións Públicas e Procedemento Administrativo Común, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á última publicación deste anuncio, e deberá presentalo perante o Xulgado do Contecioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente. Cambre, 16 de febreiro de 2015. A concelleira delegada da Área de Urbanismo e Medio Ambiente P. D. (R. A. n.º 1000/2011, do 17de xuño) Rocío Vila Diaz
25/02/2015 | Administración LocalMunicipal
A Laracha
Baixas oficio padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 13 de febreiro de 2015 O alcalde Jose Manuel López Varela